
	[bookmark: nev]LÁNG KÁROLYNÉ
Andragógia
MA, 1. félév
Pázmány Péter Katolikus Egyetem
Vitéz János Kar
	






Témavezető:
	Hartl Mónika
főiskolai adjunktus, PPKE VJK




A Bor útja a jelen és a történelmi Magyarországon

Tudományos dolgozatom célja az volt, hogy megkíséreljem bemutatni Magyarország történelmi, valamint mára kialakult borvidékeit-, az évszázadok alatt végbenő változásokat- területi felosztásokat, az évszázadok alatt többször átalakult törvényeket, a borfogyasztás fejlődését és helyzetét, ebben a turizmus óriási szerepét, és a borászaton belül a különböző képzési színtereket.
A Kárpát-medenceében eltöltött évszázadok alatt sok problémával kellett megbirkóznunk, és sok vesztettnek látszó csatát vívtunk, nem volt ez másként a szőlővel és a borral sem. A bor az egyik legegyedibb „termék”, nincs még egy ilyen ital, amely ilyen sokszínű lenne, és melyet ennyire befolyásol a fajta, a földrajzi eredet, a termelő vagy az adott évjárat is, a terroár egyedisége íz-és illatvilága, a napfény.
A bor mindig fontos szerepet játszott a magyar kultúrában is, a kulturált borfogyasztás viszont, csak az utóbbi években kezd kialakulni. A borfogyasztók, akik egyre szélesebb körű ismeretekkel rendelkeznek a borokról, a minőségi borokat keresik.
Véleményem szerint a Magyar borágazat sikere az összefogásban rejlik, és valamennyi résztvevőnek nyitottnak kell maradnia- lennie és közelednie kell egymáshoz. Ebben nagy szerep jut a borturizmusnak, annak fejlesztésének és borászathoz kapcsolódó képzéseknek, úgymint formális- nonformális és informális módon.
A bor valóban bizalmi termék, és a jelenből táplálkozva tudunk csak a jövőben sikereket elérni. Dolgozatom elkészülte után is, figyelemmel kívánom kísérni a magyar borászat fejlődését, a magyar bor népszerűsítésének lehetőségeit, értékének megtartását az esetlegesen felmerülő problémák megoldását, vagyis a magyar bor útját.



